કચ્છ-ભૂજ બોર્ડરવિંગના ઈન્સ્પેક્ટર પી.વી. શર્માએ રજા પર ગયેલા ગાર્ડમેન મૂકેશ મેઘજીભાઈ પાસે રજા રિપોર્ટ રજૂ કરી મંજૂર કરી આપવા માટે રૂપિયા ૧૩૫૦૦ની લાંચ માગી હતી જે રકમ શર્મા વતી સ્વીકારતા કનવરસિંગ ડોલીરામ ગુર્જરને એસીબીએ ઝડપી લીધો હતો. આ ઉપરાંત માંડવીની જીઈબીમાં ફરજ બજાવતા ડેપ્યુટી સુપરિન્ટેન્ડન્ટ પી.ડી.બુચિયાએ કોન્ટ્રાક્ટર રામજીભાઈ સંધાર પાસે ટ્રાન્સફોર્મરના અર્થિંગના કામ માટેનું બિલ પાસ કરી અાપવા માટે રૂપિયા પાંચ હજારની માગણી કરી હતી. જે રકમ સ્વીકારતાં બુચિયા એસીબીના છટકામાં ઝડપાઈ જતાં અા અંગે ગુનો દાખલ કરી અાગળની કાર્યવાહી હાથ ધરવામાં અાવી છે.